Digoxín

Digoxín (digitalis) je čistený kardioglykozid extrahovaný z rastliny náprstníka vlnatého (Digitalis lanata). Jeho aglykón (nesacharidová časť glykozidu) sa nazýva digoxigenín. Digoxín sa často používa na liečenie rôznych srdcových chorôb, predovšetkým atriálnej (predsieňovej) fibrilácie a zlyhania srdca, ktoré nevieme liečiť inými liekmi. Na Slovensku je ako liek dostupný od viacerých výrobcov pod názvom DIGOXIN vo forme tabliet (0,25 a 0,125 mg) a injekčného roztoku (0,5 mg).